Tubéktomi

Tubéktomi nyaéta salah sahiji metode sterilisasi anu dilakukeun ka awéwé keur ngontrol kakandungan sacara permanén. Biasana ieu jalan dicokot ku awéwé anu geus boga budak leuwih ti tilu, umurna leuwih ti 30 taun, lamun ngalaman ngandeg bisa ngabahayakeun jiwa, miboga kalainan génétik anu diturunkeun jeung teu hayang boga budak deui. Cara operasi tubéktomi nyaéta ngeureut atawa nalian saluran tuba palopi. Ku kituna, sél telur anu kaluar tina indung telur (ovarium) teu bisa manggihan jalan keur asup kana pianakan. Lian ti éta, sél spérma ogé teu bisa ngahontal tuba palopi jeung membuahi sél telur.

Étimologi 
Tubéktomi asal kecapna tina tube tina kecap tuba fallopi jeung tomi anu hartina keureut. Ku kituna, tubéktomi miboga harti ngeureut saluran tuba fallopi.

Cara 

 Minilaparotomy, prosedur anu dilakukeun sanggeus proses persalinan normal ku cara ngeureut kulit saeutik handapeun bujal.
 Waktu ngalakukeun operasi caesar.
 Waktu jadi pasien rawat jalan kalawan ngagunakeun prosedur laparoscope jeung anéstési lokal.
Sterilisasi histeroskopi, alat histeroskop bakal diasupkeun kana vagina jeung beuheung pianakan sangkan nutupan saluran asupna spérma.

Komplikasi 

 Karusakan peujit, kandung kemih, atawa pembuluh darah gedé.
 Reaksi alergi kana anéstési.
 Tatu hésé cageur tungtungna bakal ngabalukarkeun inféksi.
 Nyeri panggul atawa beuteungna matuh.
 Gagalna prosedur, nyaéta ngandeg anu teu dipiharep.
 Obésitas.
 Diabétes.

Rujukan 

Kaséhatan
Biologi